A mexikói válogatottban 28 évesen, 2004 szeptemberében mutatkozott be egy Trinidad és Tobago elleni világbajnoki selejtezőn. Ezután számos további selejtezőn és barátságos mérkőzésen szerepelt, 2005-ben pedig részt vett mind a konföderációs kupán, mind a CONCACAF-aranykupán. A 2006-os világbajnokságon is pályára lépett mind a négy mérkőzésen, az Irán elleni csoportmeccsen gólt is szerzett. Ezután azonban más világversenyen nem szerepelt.